CELEX: 52015PC0234
Language: lv
Date: 2015-05-29
Title: Priekšlikums PADOMES LĒMUMS par nostāju, kas Eiropas Savienības vārdā jāieņem Starptautiskās Telesakaru savienības (ITU) Pasaules radiosakaru konferencē 2015. gadā (WRC-15)

EIROPAS
                             KOMISIJA
                                                    Briselē, 29.5.2015.
                                                    COM(2015) 234 final
                                                    ANNEX 1
                                        PIELIKUMS
                                        dokumentam
                                        Priekšlikums
                                   PADOMES LĒMUMS
   par nostāju, kas Eiropas Savienības vārdā jāieņem Starptautiskās Telesakaru savienības
                 (ITU) Pasaules radiosakaru konferencē 2015. gadā (WRC-15)
LV                                                                                        LV
 ---pagebreak---                                             PIELIKUMS
                                            dokumentam
                                            Priekšlikums
                                       PADOMES LĒMUMS
   par nostāju, kas Eiropas Savienības vārdā jāieņem Starptautiskās Telesakaru savienības
                  (ITU) Pasaules radiosakaru konferencē 2015. gadā (WRC-15)
   WRC-15 sarunu risināšanas un ITU pārskatīto Radionoteikumu pieņemšanas procesā
   Savienības vārdā būtu jāieņem šāda nostāja.
   1.      Attiecībā uz darba kārtības 1.1. punktu:
   •       1452–1492 MHz joslu un 1427–1452 MHz un 1492–1518 MHz blakusjoslas noteikt
           starptautisko mobilo telesakaru vajadzībām, vienlaikus aizsargājot pasīvos dienestus
           joslās zem 1427 MHz;
   •       ar koprimāriem nosacījumiem 3400–3800 MHz joslu piešķirt mobilajiem dienestiem
           un noteikt to Starptautisko mobilo telesakaru vajadzībām;
   •       noraidīt 470–694 MHz joslas koprimāru piešķiršanu mobilo dienestu vajadzībām
           Eiropā;
   •       ne pievienot 5350–5470 MHz un 5725–5850 MHz joslu koprimāru piešķīrumu
           mobilo dienestu vajadzībām, ne arī noteikt minētās joslas, kā arī 5850–5925 MHz
           joslu, IMT vajadzībām, vienlaikus turpināt pētīt šīs trīs joslas, ar mērķi apsvērtu to
           izmantošanu lokālo radiotīklu vajadzībām, un nodrošināt, ka primārais izmantojums
           vienmēr tiek aizsargāts.
   2.      Attiecībā uz darba kārtības 1.2. punktu:
   •       apraides dienestam joslās zem 694 MHz noteikt tādus aizsardzības līmeņus, kas
           atbilst Conférence Européenne des Postes et Télécommunications pētījumu
           rezultātiem, un kā joslas apakšējo robežfrekvenci noteikt 694 MHz;
   •       nepievienot papildu ierobežojumus apraides aizsardzībai 694–790 MHz joslā, tomēr
           var pieņemt pasākumus, lai nodrošinātu bezvadu platjoslu un esošo gaisa kuģniecības
           radionavigācijas sistēmu līdzsvarotu līdzāspastāvēšanu uz ES austrumu robežām
           694–790 MHz joslā.
   3.      Attiecībā uz darba kārtības 1.18. punktu – piešķirt 77,5–78 GHz joslu radiolokācijas
           dienesta vajadzībām un nodrošināt minētās joslas izmantošanu automobiļu radaru
           vajadzībām, neieviešot pārmērīgus ierobežojumus, bet atzīstot, ka radioastronomijas
           stacijas būtu jāturpina aizsargāt.
   4.      Attiecība uz darba kārtības 10. punktu – būtu jāatbalsta WRC-19 darba kārtības
           punkts par spektra vajadzībām 5G mobilajām sistēmām, īpašu uzmanību pievēršot
           jauniem piešķīrumiem joslās virs 6 GHz un kopējai pieejai, lai attiecīgos saderības
           pētījumus uzsāktu pirms WRC-19.
   5.      WRC-15 risinot sarunas par jebkuru attiecīgo grozījumu ITU Radionoteikumos,
           nodrošināt atbilstību Savienības tiesību aktiem, jo īpaši to principu ievērošanu, kas
LV                                                2                                               LV
 ---pagebreak---    noteikti 9. pantā Direktīvā 2002/21/EK par kopējiem reglamentējošiem noteikumiem
   attiecībā uz elektronisko sakaru tīkliem un pakalpojumiem un Lēmumā
   Nr. 243/2012/ES, ar ko izveido radiofrekvenču spektra daudzgadu politikas
   programmu, kā arī to, lai netiktu skarta šo aktu paredzamā tālākā izstrāde.
LV                                        3                                         LV
 ---documentbreak---                              EIROPAS
                             KOMISIJA
                                                    Briselē, 29.5.2015.
                                                    COM(2015) 234 final
                                                    2015/0119 (NLE)
                                         Priekšlikums
                                   PADOMES LĒMUMS
   par nostāju, kas Eiropas Savienības vārdā jāieņem Starptautiskās Telesakaru savienības
                 (ITU) Pasaules radiosakaru konferencē 2015. gadā (WRC-15)
                                 (Dokuments attiecas uz EEZ)
LV                                                                                        LV
 ---pagebreak---                                        PASKAIDROJUMA RAKSTS
   1.        PRIEKŠLIKUMA KONTEKSTS
   Pasaules radiosakaru konference (WRC) ir pasākums, kura gaitā pārskata Radionoteikumus
   (RR), ar ko kodificē radiofrekvenču spektra izmantošanas pārrobežu aspektus, nosakot,
   kuriem radiosakaru pakalpojumiem tiek piešķirtas konkrētas spektra joslas. Balstoties uz
   iepriekšējā WRC noteikto darba kārtību, katras WRC gaitā izskata tikai nelielu
   Radionoteikumu daļu un nosaka apspriežamās spektra joslas un iespējamo rezultātu vērienu.
   Nākamā konference norisināsies Ženēvā no 2015. gada 2. līdz 27. novembrim. Pēc vairākus
   gadus ilguša sagatavošanās darba, tās noslēgumā tiks pieņemti Starptautiskās Telesakaru
   savienības (ITU) Radionoteikumu grozījumi.
   Visas ES dalībvalstis ir ITU dalībnieces un aktīvi piedalās Radionoteikumu pielāgošanā.
   Eiropas Savienība — līdzīgi nozares organizācijām — ITU darbā piedalās "nozares
   dalībnieka" statusā. Kopēja pieeja spektra plānošanai valstu teritorijās nozīmē, ka praksē RR
   var būtiski ietekmēt spektra izmantošanu pat situācijās, kas saistītas tikai ar dalībvalstu
   iekšējiem jautājumiem.
   Stratēģiska un saskaņota ES frekvenču spektra politika ir būtisks mūsdienīgas informācijas
   sabiedrības elements un palīdz īstenot plašu klāstu politikas mērķu; Eiropas Parlaments un
   Padome ir atzinuši radiofrekvenču spektra nozīmīgumu Eiropas Savienībā, jo īpaši ar
   2002. gada 7. marta Direktīvu 2002/21/EK par kopējiem reglamentējošiem noteikumiem
   attiecībā uz elektronisko komunikāciju tīkliem un pakalpojumiem1 (turpmāk "pamatdirektīva")
   un Lēmumu Nr. 243/2012/ES, ar ko izveido radiofrekvenču spektra daudzgadu politikas
   programmu2. Pamatdirektīvā3 ir ietverta īpaša norāde uz Radionoteikumiem, kas dalībvalstīm
   ir jāievēro. Turklāt Radiofrekvenču spektra lēmumā Nr. 676/2002/EK ir noteikts, ka ar minēto
   lēmumu saistītas darbības veic, pienācīgi ņemot vērā ITU darbu.
   Tādēļ ir svarīgi, lai WRC-15 pieņemtie lēmumi ļautu Savienībai īstenot savu iekšējo
   kompetenci, lai izveidotu iekšējo tirgu un izstrādātu atbilstošas rīcībpolitikas. Šajā sakarā
   Savienībai ir jānodrošina, ka WRC sarunās tiek ievērotas un aizsargātas Savienības intereses.
   2.        APSPRIEŠANĀS AR IEINTERESĒTAJĀM PERSONĀM UN IETEKMES
             NOVĒRTĒJUMU REZULTĀTI
   Eiropas Pasta un telesakaru administrāciju konference (CEPT) kopš 2012. gada gatavo WRC-
   15 sarunu saturu. Ieinteresētās personas varēja piedalīties visās CEPT sanāksmēs. Turklāt
   Komisija un CEPT rīkoja divus kopējus darbseminārus (2013. gada 10. decembrī un
   2015. gada 14. aprīlī), kuros tika izklāstīti sākotnējie Eiropas politikas mērķi un šābrīža
   situācija CEPT. Radiofrekvenču spektra politikas grupas atzinums par Eiropas politikas
   mērķiem tika sniegts 2015. gada 19. februārī pēc sabiedriskās apspriešanas.
   3.        PRIEKŠLIKUMA JURIDISKIE ASPEKTI
   ITU ir ANO aģentūra, kas pasaules mērogā ir atbildīga par atbalstu telesakaru attīstībai. Visas
   ES dalībvalstis ir ITU dalībnieces. ITU-R ir ITU atzars, kurš nodarbojas ar radiosakariem un
   citiem radiofrekvenču spektra izmantojumiem un kura uzdevums ir, no vienas puses,
   "radiofrekvenču spektra diapazona sadalīšana, radiofrekvenču piešķiršana", no otras puses,
   1
           OV L 108, 24.4.2002., grozījumi izdarīti ar Direktīvu 2009/140/EK, OV L 337, 18.12.2009.
   2
           OV L 81, 21.3.2012.
   3
           Turpat, 9. panta 1. punkts.
LV                                                        2                                         LV
 ---pagebreak---    "radiofrekvenču piešķiršanas reģistrācija un attiecībā uz kosmiskajiem pakalpojumiem - visu
   attiecīgo ģeostacionāro satelītu orbītu orbitālo pozīciju vai jebkuru attiecīgo citās orbītās
   esošo satelītu raksturlielumu reģistrācija nolūkā novērst kaitīgas ietekmes rašanos uz dažādu
   valstu radiostaciju darbību4".
   Uzdevuma pirmās daļas izpildē izmanto Radionoteikumus, kam ir starptautiska līguma statuss
   un ko pārskata katrā Pasaules radiosakaru konferencē. Ar Radionoteikumiem nenosaka
   konkrētu spektra izmantošanu atsevišķu ITU dalībnieku robežās. Tomēr, tā kā ar tiem nosaka
   spektra izmantošanu tādā veidā, lai izvairītos no pārrobežu traucējumiem, un nosaka
   prioritāros sakaru veidus, RR ir liela ietekme uz spektra izmantošanu katrā ITU dalībnieka
   teritorijā un tādējādi arī Savienībā kopumā. Lielākajā daļā WRC-15 darba kārtības punktu
   paredzētas izmaiņas konkrētas spektra joslas vai joslu lietojumā; lai gan tie attiecas uz vienu
   darbības jomu, sarunu procesa noslēgumā būs nepieciešami kompromisi.
   Pārskatītos Radionoteikumus provizoriski piemēro attiecībā uz jebkuru pusi, kas tos
   parakstījusi5. Jebkurā gadījumā uzskata, ka puses ir piekritušas tam, ka pārskatītie
   Radionoteikumi tām ir saistoši 36 mēnešus pēc to spēkā stāšanās dienas6. Tādējādi WRC-15
   laikā pārskatītie Radionoteikumi būs pamatā aktam ar juridisku spēku LESD 218. panta
   9. punkta izpratnē. Tādēļ var būt nepieciešams noteikt nostāju, kas jāieņem Savienības vārdā.
   ITU noteikumi var ietekmēt vai mainīt ES kopīgo noteikumu un rīcībpolitiku darbības jomu
   dažādos veidos. Saskaņā ar pamatdirektīvas 9. panta 1. punkta otro daļu, dalībvalstis,
   piemērojot 9. pantu, kas attiecas uz elektronisko sakaru pakalpojumiem izmantoto
   radiofrekvenču pārvaldību, "ievēro attiecīgos starptautiskos nolīgumus, tostarp ITU
   radiosakaru noteikumus". Tāpēc ITU Radionoteikumu grozījumi var ietekmēt 9. pantu vai
   mainīt tā darbības jomu.
   Lēmuma Nr. 243/2012/ES 10. pantā attiecībā uz radiofrekvenču spektru noteikts, ka
   starptautiskās sarunās par spektra jautājumiem "ja starptautisko sarunu priekšmets ir
   Savienības kompetencē, Savienības nostāju nosaka saskaņā ar Savienības tiesību aktiem".
   Turklāt Komisija saskaņā ar Radiofrekvenču spektra lēmumu (Nr. 676/2002/EK) ir pieņēmusi
   arī vairākus tehniskās harmonizācijas lēmumus, lai nodrošinātu radiofrekvenču spektra
   pieejamību un tā efektīvu izmantošanu Savienībā. Šādi lēmumi ir pieņemti sadarbībā ar
   dalībvalstīm, kas darbojas Radiofrekvenču spektra komitejā, un ar CEPT tehnisko palīdzību.
   Izskatot WRC-15 darba kārtības punktus, var secināt, ka trīs no tiem var tieši ietekmēt kopīgos
   noteikumus vai mainīt to darbības jomu, jo šie punkti attiecināmi uz ES tiesību aktiem vai
   konkrētu notiekošu regulatīvo procesu. Divi darba kārtības punkti attiecas uz elektronisko
   sakaru pakalpojumiem un ir tieši saistīti ar ES centieniem nodrošināt savienojamību tās
   iedzīvotājiem. Trešais attiecas uz automobiļu drošību.
   - punkts 1.1. attiecas uz Starptautisko mobilo telesakaru (IMT) spektru, kas atbilst mobilai
   platjoslai ES regulā. Šis punkts ir saistīts ar radiofrekvenču spektra politikas programmas
   prasību noteikt vismaz 1200 MHz bezvadu platjoslas vajadzībām ES. Par attiecīgajām joslām
   ir arī Lēmums 2008/411/EK par 3400–3800 MHz joslas harmonizēšanu bezvadu platjoslas
   vajadzībām, Lēmums 2015/750/ES par 1452–1492 MHz joslas harmonizēšanu lejuplīnijas
   platjoslas vajadzībām, Lēmums 2008/671/EK, ar ko harmonizē 5875–5905 MHz joslu
   intelektiskas transporta sistēmas vajadzībām un spēkā esoša pilnvara CEPT attiecībā uz lokālo
   radiotīklu lietošanu 5350–5470 MHz un 5725–5925 MHz frekvenču joslās.
   4
            ITU statūtu 1. un 2.a pants.
   5
            ITU konstitūcijas 54. panta 3penter punkts.
   6
            ITU konstitūcijas 54. panta 5bis punkts.
LV                                                      3                                          LV
 ---pagebreak---    - punkts 1.2. attiecas uz parametriem 700 MHz joslas izmantošanai IMT vajadzībām. WRC-12
   laikā šo joslu papildus spēkā esošajam apraides piešķīrumam ar koprimāriem nosacījumiem
   piešķīra mobilajiem dienestiem; piešķīrums stājas spēkā no WRC-15. Attiecībā uz šo joslu
   CEPT ir piešķirta pilnvara izstrādāt harmonizētus tehniskos nosacījumus spektra izmantošanai
   694–790 MHz joslā bezvadu platjoslas vajadzībām. Kā norādīja Komisija, lēmumos, kas
   pieņemti ITU, ir nepieciešama pēc iespējas lielāka elastība, lai Padome un Parlaments varētu
   lemt par joslas izmantošanu nākotnē.
   - punkts 1.18. attiecas uz automobiļu sadursmes novēršanas radariem 77,5–78 GHz joslā.
   Šādu radaru izmantošana Savienībā jau ir harmonizēta ar Lēmumu 2004/545/EK, ar kuru
   automobiļu tuvdarbības radaru vajadzībām ļauj izmantot visu 77–81 GHz joslu.
   Par pārējiem WRC-15 darba kārtības punktiem savu atzinumu sniedz Radiofrekvenču spektra
   politikas grupa, ar kuru spektra politikas satura aspektos Komisija ir vienisprātis.
   Daži no šiem darba kārtības punktiem ir saistīti ar ES politiku, piemēram, transporta politiku
   (darba kārtības 1.5., 1.7., 1.8., 1.15., 1.16. punkts un jaunais darba kārtības punkts par
   izsekošanu lidojuma laikā), kosmosa politiku (darba kārtības 1.5., 1.7., 1.8., 1.11., 1.12., 1.16.
   un 1.17. punkts), klimata pārmaiņu apkarošanu un Zemes novērošanu (darba kārtības 1.5.,
   1.12., 1.17., kā arī 1.1. punkts) vai rūpniecības politiku un ekonomisko izaugsmi (darba
   kārtības 1.16. un 1.17. punkts). Kā redzams šajā pārskatā, jautājumi var būt saistīti ar
   dažādām Savienības politikas jomām. WRC-15 sarunu procesa rezultāts var tieši vai netieši
   ietekmēt spēkā esošu Savienības tiesību aktu piemērošanu vai to paredzamo izstrādi. Tādēļ
   Savienības nostāja šajos punktos būtu jāaizsargā, nodrošinot, ka sarunās tiek ņemtas vērā
   spēkā esošo Savienības tiesību aktu prasības un netiek skarta to paredzamā tālākā izstrāde.
   Darba kārtības 1.3. punkts. Šis darba kārtības punkts WRC-12 laikā tika izveidots, lai
   mēģinātu harmonizēt spektru, ko izmanto sabiedriskiem pakalpojumiem, nodrošinot
   sabiedrības aizsardzību un katastrofu seku likvidēšanu (SAKSL). Tā būtu liela apņemšanās, jo
   pat Eiropā spektra lietojumu pašreiz ir ļoti sadrumstalots. Pasaules līmenī reālāka ir
   piezemētāka pieeja. Neuzliekot par pienākuma lietot konkrētu tehnoloģiju un/vai konkrētu
   frekvenču joslu, būtu jāsniedz ITU attiecīgā informācija par reģionālajām frekvenču joslām
   sabiedrības aizsardzības un katastrofu seku likvidēšanas vajadzībām.
   Darba kārtības 1.5. punkts. Šajā punktā ir apskatīts jautājums, kā tālvadības gaisa kuģa
   sistēmas (RPAS) ievietot nenošķirtā gaisa telpā, t. i., tur , kur tiek piemēroti parastie gaisa
   satiksmes vadības noteikumi. Tas ir nepieciešams, lai šīs sistēmas varētu efektīvi izmantot
   civilām vajadzībām. Tās var ietvert tādus lietojumus kā meklēšana un glābšana un
   robežpatruļas virs Vidusjūras, meža ugunsgrēku apmēru noteikšana situācijās, kad lidošana ar
   pilotējamu gaisa kuģi ir pārāk riskanta, piegādes apvidū, kur piekļuve ir apgrūtināta, un
   klimata pārmaiņu ietekmes noteikšana. Fiksētā satelītu dienesta vajadzībām piešķirto joslu
   izmantošana bezpilota aviācijas sistēmu kontroles sakariem būtu jāatbalsta principā,
   vienlaikus nodrošinot saderību ar citiem dienestiem, kam ir piešķīrumi minētajās joslās, un
   neapdraudot citu satelīta tīklu pašreizējo koordinēšanas un paziņošanas procedūru šajās joslās,
   kā arī ievērojot ICAO prasības nodrošināt lidojumu drošību.
   Darba kārtības 1.7. punkts. (ECS). Sākotnēji šī josla bija paredzēta kā joslas paplašinājums
   gaisa kuģu nolaišanās vadības mikroviļņu sistēmu vajadzībām. Tomēr gaisa kuģniecības
   nozarei nav bijusi nepieciešamība lietot šo joslu, un tāpēc ir izvirzīts priekšlikums atcelt
   iepriekšējās prasības, lai pakāpeniski izbeigtu mobilo satelītsakaru lietošanu šajā joslā. Būtu
   jāatbalsta regulatīvo ierobežojumu atcelšana fiksētiem satelītu dienestiem (zeme-izplatījums)
   5091–5150 MHz joslā.
LV                                                  4                                                 LV
 ---pagebreak---    Darba kārtības 1.8. punkts. Būtu jāatbalsta lielāka elastība zemes staciju ekspluatēšanā uz
   kuģiem 5925–6425 MHz un 14–14,5 GHz joslā, vienlaikus turpinot aizsargāt pārējos
   pakalpojumus šajās joslās. Mazāk stingras prasības var atbalstīt Eiropas kosmosa un
   jūrniecības nozari.
   Darba kārtības 1.11. punkts. Šis piešķīrums ir paredzēts telemetrijas izsekošanai un satelītu
   kontrolei un par to ir ievērojama interese kosmosa politikas izstrādes kontekstā. Būtu
   jāatbalsta pieprasītais piešķīrums zemes izpētes satelītu pakalpojumu vajadzībām (zeme-
   izplatījums) 7–8 GHz joslā, vienlaikus nodrošinot esošo radiosakaru dienestu atbilstošu
   aizsardzību šajā joslā.
   Darba kārtības 1.12. punkts. Šajā darba kārtības punktā atbalsta nākamās paaudzes zemes
   izpētes satelītu sistēmu attīstību un tas papildinās programmu Copernicus. Būtu jāatbalsta
   primārais piešķīrums zemes izpētes dienestiem 9200–9300 MHz un 9900–10 400 MHz joslās
   ar nosacījumu, ka šis paplašinājums tiek izmantots vienīgi sistēmām, kam nepieciešamais
   joslas platums ir lielāks par 600 MHz.
   Darba kārtības punkti 1.15. un 1.16. Šo darba kārtības punktu mērķis ir mazināt borta sakaru
   pārblīvi ostās un ieviest jaunas drošības sistēmas. Tie attiecas gan uz jūrlietu politiku, gan arī
   uz kosmosa politiku. Būtu jāatbalsta grozījumi, kas nepieciešami, lai varētu uzlabot borta
   sakaru stacijas un attīstīt UĪV datu apmaiņas sistēmu, ko izmanto jūrniecības nozarē.
   Darba kārtības 1.17. punkts. Būtu jāatbalsta globāli harmonizēts risinājums attiecībā uz 4200–
   4400 MHz joslu aviācijas elektronikas iekšējo bezvadu sakaru vajadzībām, vienlaikus
   nodrošinot esošo gaisa kuģniecības radionavigācijas sistēmu ekspluatācijas aizsardzību šajā
   joslā. Veiksmīga iznākuma gadījumā var tikt būtiski samazināts gaisa kuģa svars, samazināts
   degvielas patēriņš un ekspluatācijas izmaksas, tādējādi ierobežojot gaisa satiksmes ekoloģisko
   ietekmi.
   Attiecībā uz jauno darba kārtības punktu par izsekošanu lidojuma laikā būtu jādefinē prasības
   visām nākotnes sistēmām, pienācīgi nodrošinot, ka visi iespējamie lēmumi šajā konferencē ir
   balstīti uz minētajām prasībām.
   Ņemot vērā iepriekš minēto, ir nepieciešams saskaņā ar LESD 218. panta 9. punktu noteikt
   nostāju, kas Savienības vārdā jāieņem WRC, kurā jāpieņem pārskatītie Radionoteikumi.
   4.        IETEKME UZ BUDŽETU
   Priekšlikums neietekmē Eiropas Savienības budžetu, izņemot sarunu procesu izmaksas.
LV                                                 5                                                  LV
 ---pagebreak---                                                           2015/0119 (NLE)
                                             Priekšlikums
                                      PADOMES LĒMUMS
   par nostāju, kas Eiropas Savienības vārdā jāieņem Starptautiskās Telesakaru savienības
                  (ITU) Pasaules radiosakaru konferencē 2015. gadā (WRC-15)
                                    (Dokuments attiecas uz EEZ)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 114. pantu saistībā ar
   218. panta 9. punktu,
   ņemot vērā Eiropas Komisijas priekšlikumu,
   tā kā:
   (1)    Saskaņā ar Rezolūciju Nr. 1343, kurā ietverta darba kārtība, kas pieņemta ITU
          Pasaules radiosakaru konferencē 2012. gadā (WRC-12), Pasaules radiosakaru
          konferencē 2015. gadā (WRC-15) tiks pieņemti pārskatītie Radionoteikumu, kurus
          provizoriski piemēros attiecībā uz jebkuru pusi, kas parakstījusi konferences
          nobeiguma aktus. Jebkurā gadījumā uzskata, ka puses ir piekritušas tam, ka
          nobeiguma akti tām ir saistoši 36 mēnešus pēc pārskatīto aktu spēkā stāšanās dienas.
          Visas ES dalībvalstis ir Radionoteikumu puses, un vismaz daži pārskatītie noteikumi
          var ietekmēt kopīgos ES noteikumus vai mainīt to darbības jomu. Tādēļ, lai gan
          Savienība nav pilntiesīga ITU dalībniece, ir jāpieņem lēmums par nostāju, kas jāieņem
          Savienības vārdā.
   (2)    Saskaņā ar Direktīvas 2002/21/EK par kopējiem reglamentējošiem noteikumiem
          attiecībā uz elektronisko komunikāciju tīkliem un pakalpojumiem (pamatdirektīva)
          9. panta 1. punkta otro daļu dalībvalstis, piemērojot 9. pantu, ievēro attiecīgos
          starptautiskos nolīgumus, tostarp ITU radiosakaru noteikumus. Tādēļ visi ITU
          Radionoteikumu grozījumi būs jāizvērtē, ņemot vērā to, vai tie var ietekmēt 9. pantu
          vai mainīt tā darbības jomu.
   (3)    Pamatdirektīvas 9. pantā ir ietverta prasība dalībvalstīm savā teritorijā nodrošināt
          elektronisko sakaru pakalpojumiem izmantoto radiofrekvenču pilnvērtīgu pārvaldību
          saskaņā ar direktīvas 8. un 8.a pantu. Direktīvas 8. pantā ietverta prasība valsts
          pārvaldes iestādēm veicināt konkurenci elektronisko sakaru tīklu, elektronisko sakaru
          pakalpojumu un ar tiem saistītu iekārtu un pakalpojumu nodrošināšanā, piemēram,
          veicinot efektīvu radio frekvenču izmantošanu un nodrošinot to efektīvu pārvaldību,
          kā arī sekmēt iekšējā tirgus attīstību, likvidējot palikušos šķēršļus elektronisko sakaru
          tīklu, saistīto iekārtu un pakalpojumu un elektronisko sakaru pakalpojumu
          nodrošināšanai Eiropas līmenī. Direktīvas 8.a pantā ir ietverta prasība dalībvalstīm
          ņemt vērā, inter alia, tautsaimniecības un sabiedrības intereses, vārda brīvību, ES
          politikas kultūras, un tehniskos aspektus, kā arī radiofrekvenču spektra lietotāju
          kopienu dažādās intereses, lai uzlabotu radiofrekvenču spektra lietošanu un izvairītos
          no kaitīgiem traucējumiem.
LV                                                  6                                               LV
 ---pagebreak---    (4)  Kopīgie noteikumi ir izklāstīti arī Komisijas Lēmumos 2005/513/EK, 2008/411/EK un
        2004/545/EK; būtu jāņem vērā arī pašreizējais regulatīvais darbs, ko Komisija kopā ar
        dalībvalstīm veic Radiofrekvenču spektra komitejā, Radiofrekvenču spektra politikas
        grupā un ar CEPT atbalstu saskaņā ar Eiropas Parlamenta un Padomes Lēmumu
        Nr. 676/2002/EK (Radiofrekvenču spektra lēmuma). Tādēļ dalībvalstīm Savienības
        vārdā būtu jāieņem tāda nostāja, kas nav pretrunā šo lēmumu būtībai un pašreizējam
        regulatīvajam darbam.
   (5)  Tādu konkrētu norādījumu pieņemšana, kas ir nepieciešami, lai dalībvalstis varētu
        konferencē ieņemt nostāju darba kārtības punktos, kuri attiecas uz spēkā esošajiem
        harmonizācijas lēmumiem saskaņā ar Radiofrekvenču spektra lēmumu vai uz
        pašreizējo regulatīvo darbu šādas harmonizēšanas nolūkā, neskar Savienības ārējo
        kompetenci attiecībā uz jebkuru citu darba kārtības punktu, kas varētu ietekmēt
        kopīgos noteikumus vai mainīt to darbības jomu. Ņemot vērā šo pēdējo aspektu,
        Savienības nostāja šajos darba kārtības punktos var aprobežoties tikai ar spēkā esošo
        Savienības tiesību aktu prasību ievērošanu šajās sarunās.
   (6)  Atbilstoši WRC-12 Rezolūcijai Nr. 233 par WRC-15 darba kārtības 1.1. punktu ITU ir
        jāidentificē starptautisko mobilo telesakaru (IMT) vajadzībām potenciāli izmantojamās
        joslas, ņemot vērā esošus vai jaunus šo joslu piešķīrumus mobilajiem dienestiem,
        iespējams, iekļaujot šādas joslas: 470–694 MHz, 1427–1518 MHz, 3400–3800 MHz,
        5350–5470 MHz un 5725–5925 MHz.
   (7)  Attiecībā uz mobilajiem sakariem Eiropas Parlamenta un Padomes Lēmumā
        Nr. 243/2012/ES, ar ko izveido radiofrekvenču spektra daudzgadu politikas
        programmu (RSPP), paredzēts līdz 2015. gadam apzināt vismaz 1200 MHz spektra
        bezvadu platjoslas vajadzībām, tostarp jau harmonizētas joslas. Tādēļ visas sarunas par
        iespējamajām IMT joslām būtu jārisina tā, lai saglabātu ES vienotību visā sarunu
        procesā.
   (8)  Šajā sakarā ar Komisijas Lēmumu 2008/411/EK7 harmonizē 3400–3800 MHz joslu
        bezvadu platjoslas vajadzībām un ar Komisijas Lēmumu 2005/513/EK8 harmonizē
        5150–5350 MHz un 5470–5725 MHz joslas bezvadu piekļuves sistēmu vajadzībām,
        tostarp lokālo radiotīklu vajadzībām. Attiecībā uz 1452–1492 MHz joslu patlaban
        pieņemšanas procesā ir tehniskās harmonizācijas pasākums saskaņā ar Radiofrekvenču
        spektra lēmuma 4. panta 3. punktu; pirms tam saistībā ar šo pasākumu ir saņemts
        pozitīvs Radiofrekvenču spektra komitejas atzinums par šīs joslas harmonizēšanu
        bezvadu platjoslas sakaru vajadzībām Savienībā. Šī josla (1452–1492 MHz) kopā ar
        blakusjoslām 1427–1452 MHz un 1492–1518 MHz būs nozīmīgs sarunu elements, un
        tas apstiprina, ka holistiska pieeja jāievēro attiecībā uz visu joslu.
   (9)  Ar Komisijas Lēmumu 2008/671/EK harmonizē 5875–5905 MHz frekvenču joslas
        radiofrekvenču spektra izmantošanu ar drošību saistītiem intelektisko transporta
        sistēmu lietojumiem.
   (10) Ņemot vērā Radiofrekvenču spektra komitejas pozitīvo atzinumu, Komisija
        2013. gada 2. septembrī pilnvaroja CEPT veikt izpēti un apzināt bezvadu piekļuves
        sistēmu, tostarp lokālo radiotīklu, izmantošanas vajadzībām ieviestas harmonizētas
        saderības un koplietošanas nosacījumus Savienībā 5350–5470 MHz un 5725–
        5925 MHz joslās, aicinot jo īpaši aizsargāt plānoto GMES/Copernicus vai lidmašīnas
   7
        Grozījumi izdarīti ar Komisijas Lēmumu 2014/276/ES.
   8
        Grozījumi izdarīti ar Komisijas Lēmumu 2007/90/EK.
LV                                                  7                                           LV
 ---pagebreak---           meteoroloģiskā radara iekārtu ekspluatāciju. Saskaņā ar CEPT sniegto informāciju
          pašreiz nav traucējumu mazināšanas paņēmienu, kas ļautu ieviest lokālos radiotīklus
          5350–5470 MHz joslā kopā ar Copernicus sistēmām, un tādēļ lēmuma pieņemšana par
          5350–5470 MHz un 5725–5925 MHz joslu izmantošanu lokālo radiotīklu vajadzībām
          būtu jāatliek līdz WRC-19, jo vēl aizvien notiek izpēte.
   (11)   WRC-12 pieņemtā Rezolūcija Nr. 232 saistībā ar WRC-15 darba kārtības 1.2. punktu
          attiecībā uz 694–790 MHz joslas piešķiršanu mobilo dienestu vajadzībām pilnvaro
          veikt pētījumus ITU līmenī, un šī pilnvara stājas spēkā uzreiz pēc WRC-15 noslēguma.
          Tā kā šo joslu pašreiz izmanto zemes apraides sistēmām visās dalībvalstīs, 2013. gada
          19. februārī Komisija, ņemot vērā Radiofrekvenču spektra komitejas pozitīvo
          atzinumu, saskaņā ar Radiofrekvenču spektra lēmuma 4. panta 2. punktu pilnvaroja
          CEPT izstrādāt harmonizētus tehniskos nosacījumus 694–790 MHz joslas
          izmantošanai bezvadu platjoslas vajadzībām; par minēto pilnvarojumu Komisijai
          jāpieņem īstenošanas lēmumu saskaņā ar Radiofrekvenču spektra lēmuma 4. panta
          3. punktu. Kā uzsvērts arī Radiofrekvenču spektra politikas grupas 2015. gada
          19. februāra atzinumā, šādu tehniskās harmonizācijas risinājumu piemērošana būtu
          atkarīga no Parlamenta un Padomes lēmuma par minētās joslas izmantošanu nākotnē,
          kurš varētu tikt pieņemts tikai pēc WRC-15. Tādēļ WRC-15 rezultātiem būtu
          jānodrošina pēc iespējas lielāka elastība Parlamenta un Padomes lēmuma pieņemšanā,
          jo šāda pasākuma ietekmei būs izšķiroša loma attiecībā uz apraides un bezvadu
          platjoslas elektronisko sakaru pakalpojumu nākotni Savienībā.
   (12)   Turklāt, ņemot vērā UĪV joslas apakšējās daļas nozīmīgumu apraidē, ir nepieciešams
          nodrošināt, ka pēc WRC-15 Savienība drīkst saglabāt pietiekami daudz spektra
          audiovizuālo plašsaziņas līdzekļu zemes apraides pakalpojumu sniegšanai 470–
          694 MHz joslā. Tas ir saskaņā ar Lēmuma Nr. 243/2012/ES 7. pantu, kurā ietverta
          prasība, ka dalībvalstīm sadarbībā ar Komisiju jātiecas nodrošināt pietiekama spektra
          pieejamību inovatīvu audiovizuālo plašsaziņas līdzekļu satelītpakalpojumu un zemes
          apraides sistēmu pakalpojumu sniegšanai Savienības iedzīvotājiem, ņemot vērā arī to,
          ka puse Savienības mājsaimniecību izmanto zemes apraides pakalpojumus un ka
          Eiropā apraidei pašlaik pārsvarā izmanto 470–694 MHz joslu.
   (13)   Nākamās – 2019. gada – konferences darba kārtība tiks pieņemta WRC-15 darba
          kārtības10. punkta ietvaros. Precīzāk, atkarībā no lēmumiem, kas tiks pieņemti WRC-
          15 darba kārtības 1.1. punkta ietvaros par IMT vajadzībām potenciāli izmantojamām
          joslām, visā pasaulē ir ieinteresētība piektās paaudzes IMT vajadzībām noteikt spektru
          frekvencēs, kas ir virs 6 GHz. ITU sagatavošanas darbam būs jāsakrīt ar paralēli
          notiekošo darbu ES.
   (14)   WRC-12 pieņemtajā Rezolūcijā Nr. 654 saistībā ar WRC-15 darba kārtības 1.18.
          punktu ir iekļauts aicinājums veikt pētījumus par 77,5–78 GHz joslas piešķiršanu
          automobiļu tuvdarbības radaru vajadzībām. Ar Komisijas Lēmumu 2004/545/EK
          harmonizē 77–81 GHz joslu automobiļu tuvdarbības radaru vajadzībām,
   IR PIEŅĒMUSI ŠO LĒMUMU.
                                               1. pants
   Dalībvalstis, kopīgi rīkojoties Savienības interesēs, piedalās Starptautiskās Telesakaru
   savienības 2015. gada Pasaules radiosakaru konferences sarunās ar mērķi pārskatīt
   Radionoteikumus.
LV                                                 8                                             LV
 ---pagebreak---    Nostāja, kas sarunu procesā un pārskatīto Radionoteikumu pieņemšanas laikā jāieņem
   Savienības vārdā, ir izklāstīta šā lēmuma pielikumā.
   Ja konferences laikā attiecībā uz pielikumā izklāstīto tiek izteikti jauni priekšlikumi, par
   kuriem Savienības nostāja vēl nav formulēta, Savienības nostāja saskaņojama uz vietas, pirms
   konferences dalībnieki tiek aicināti pieņemt pārskatītos Radionoteikumus. Šādos gadījumos
   Savienības nostāja atbilst šā lēmuma pielikumā izklāstītajiem principiem.
                                               2. pants
   Pārskatītos Radionoteikumus publicē Eiropas Savienības Oficiālajā Vēstnesī.
                                                . pants
   Šis lēmums stājas spēkā [..].
   Briselē,
                                                 Padomes vārdā —
                                                 priekšsēdētājs
LV                                                 9                                            LV